Forskrift om åpning for bruk av restlysforsterkende og termiske siktemidler ved jakt på hjort i Ringebu kommune, Innlandet

Fastsatt av Ringebu kommunestyre (dato xx) med hjemmel i forskrift om utøvelse av jakt, felling og fangst § 29a.

§ 1. Formål

Formålet med forskriften er å legge til rette for en effektiv og målrettet forvaltning av hjortebestanden i Ringebu kommune gjennom bruk av restlysforsterkende og termiske siktemidler ved jakt på hjort. Forskriften skal bidra til å holde hjortebestanden på et nivå som er i samsvar med kommunens mål for hjorteviltforvaltningen, og forebygge skader på jord- og skogbruket.

§ 2. Bruk av restlysforsterkende og termiske siktemidler ved jakt på hjort

Det er tillatt å benytte restlysforsterkende og termiske siktemidler til jakt på hjort i hele Ringebu kommune. 

Bruken av restlysforsterkende og termiske siktemidler skal avgrenses til jakt i åpent terreng. Med åpent terreng menes terreng som stort sett er fritt for hindringer som bygninger og trær, herunder åker, eng, beitemark, hogstflater, naturlige åpninger uten høyt feltsjikt eller buskvegetasjon samt høystammet og glissen skog. 

§ 3 Bruk ved ettersøk

Under ettersøk av skadet eller påskutt hjort kan restlysforsterkende og termiske siktemidler benyttes også utenfor åpent terreng. 

§ 4. Rapporteringsplikt 

Jeger som har benyttet restlysforsterkende eller termiske siktemidler ved felling av hjort, skal rapportere dette i Hjorteviltregisteret. 

§ 5. Ikrafttredelse

Forskriften trer i kraft ved kunngjøring i Norsk Lovtidend.

